આ જાણીતા ડિરેક્ટરે ઉમેર્યું હતું કે, ‘તેમના વિશે મને સૌથી વધુ એ બાબત અપીલ કરી ગઈ કે, તેઓ એવી વ્યક્તિ હતા કે જેમણે પોતાની જાતને, તેમની ખૂબ જ સિદ્ધિઓ કે તેમની લાઇફમાં જે કંઈ પણ મુશ્કેલીઓ સામનો કરવો પડ્યો હતો એને ગંભીરતાથી નહોતી લીધી. તેઓ એવી વ્યક્તિ હતા કે જેઓ કોઈ પણ સિચ્યુએશનનો સ્મિત સાથે સામનો કરી શકતા હતા. યુદ્ધની સ્થિતિ હોય તો પણ તેઓ અકળાઈ નહોતા જતા કે, ભાંગી નહોતા પડતા. સ્થિતિ પર તેમનો સંપૂર્ણપણે કન્ટ્રોલ રહેતો હતો. વળી, તેમને ગ્રાઉન્ડ રિયાલિટીની ખૂબ જ સારી રીતે જાણ રહેતી હતી. તેમના સૌથી જુનિયર ઓફિસર્સ કેવી મુશ્કેલીઓનો સામનો કરી રહ્યા હતા, જવાનોની ચિંતા, તેમના હેલ્થ પ્રોબ્લેમ્સ અને તેમના પેશન સહિત બધી જ બાબતોથી તેઓ માહિતગાર રહેતા હતા. તેમને લોકોની ક્ષમતા અને નબળાઈઓની જાણ રહેતી હતી. એ જ બાબત તેમને ગ્રેટ લીડર બનાવતી હતી.